Wikipedia User:PølseBæ

Referat
En dag da den 17-årige nørdede og bumsede dreng Arnold ”Arnie” Cunningham kører hjem fra arbejde sammen med sin ven Dennis Guilder, ser han en gammel og slidt Plymouth Fury 1958 navngivet Christine. Den køber han af veteranen Roland D. LeBay (han dør et kort stykke inde i bogen). Mens Arnie får færdiggjort det sidste papirarbejde, sætter Dennis sig ind i Christine, her får han et syn, hvor han ser hvordan bilen så ud da den var splinterny. Han skynder sig ud, og beslutter sig allerede der for, at han ikke kan lide Christine. Arnie tager bilen hen til gør-det-selv værkstedet der ejes af svindleren Will Darnell. Dennis begynder at lægge mærke til, at bilen regenererer sig selv, men får sig selv til at tro på det er indbildning. Arnies bumser forsvinder efterhånden, og han bliver snart helt flot. Da Arnie næsten er færdig med bilen, kommer den smukke Leigh Cabot til hans High School, og mange bliver forundrede, da hun vælger at gå ud med Arnie. En dag hvor de har været ude og køre i Christine, er Leigh ved at blive kvalt i en burger, men Arnie gør ikke rigtig noget. Hun bliver reddet af en blaffer der kender Heimlich-metoden. Leigh er overbevist om at det var bilen der prøvede på at slå hende ihjel, så hun kan nu heller ikke lide bilen, og hun vil aldrig sætte sig i den igen. Pga. mange familiestridigheder køber Arnies far et kort så han kan parkere på lufthavnens parkeringsplads. Her smadrer Buddy Repperton (en som Arnie havde været oppe at slås med tidligere) og hans ”bande” Christine til den ikke ligner en bil længere. Bilen regenererer sig selv, og man kan ikke se, at der har været en skramme på den. En masse bil-relaterede dødsfald i byen, der først starter med Buddy Repperton, derefter resten af banden, og til sidst Will Darnell. Alt peger på, at det er Christine, men der er ikke noget bevis på selve bilen. En politibetjent, der hed Rudy Junkins, begynder at mistænke Arnie, men Arnie har et vandtæt alibi for hvert dødsfald. Man finder efterhånden ud af, at det er LeBay’s hævngerrige ånd, der står bag dødsfaldene. Efter Arnie aldrig mere ser hverken Leigh eller Dennis, begynder de to at starte et forhold. De prøver også sammen at finde måde, hvorpå de kan stoppe LeBay, og få den gamle Arnie tilbage. En dag ser Arnie Leigh og Dennis kysse, og dette gør ham utrolig vred. Så dør Rudy Junkins, og Dennis og Leigh ved at de nu er på toppen af LeBay’s og Christines dødsliste. Mens Arnie er ude af byen, lokker Leigh og Dennis Christine hen til Will Darnells værksted, hvor de smadrer den til stumper med en septiktankvogn. Arnie og hans mor dør i et ”biluheld”, men Dennis er overbevist om, at det var LeBay der stod bag. Arnies far blev dræbt af Christine om eftermiddagen, hvor Christine blev smadret.

Sproget
Sproget i romanen er moderne og der bruges mange sammenligninger, hvilket gør romanen meget beskrivende: Side 194 linje 5: ”Lyden var som et pistolskud. ” Side 209 linje 5 ”Sylvester Stallone stod skrævende i natten i kostume som en ung arbejderleder fra 1930’erne. ” Ud over sammenligninger bliver der også brugt utrolig mange adjektiver, hvilket også er med til at gøre romanen beskrivende. Der bliver også brugt rigtig meget direkte tale, dette er med til at gøre romanen mere levende.

Fortælleren
Fortælleren er mest Dennis, der reflekterer over for alt dette fire år efter. Han fortæller i jegform i præteritum. Men den skifter nogle få gange til præsens. Andre gange skifter fortælleren til en 3. personsfortæller, dette sker når der skal fortælles noget om Dennis: Side 245 linje 2: ”Dennis fik sin (Thanksgiving middag red.) et kvarter over tolv”... ”Dennis, der efterhånden havde lært hospitalets vaner at kende… ” Her skal der fortælles noget om hvordan Dennis ser ud, og hvad han laver på hospitalet, selv om det ikke er noget han selv fortæller.

Miljøkarakteristik
Bogen foregår hovedsagligt i byen Libertyville i Illinois nær Chicago. Libertyville er en lille by lidt mindre end Ringe. Det er en nutidig by, og den gennemgår ikke nogen udvikling i bogen. Libertyville er en mellemklasse by, med okay arbejdsforhold. Den har omkring tre skoler: en underskole, en junior High school og en High school. Arnie bor i et stort hus, sammen med sin far og mor. Huset ligger i et villakvarter forholdsvis tæt på centrum.

Personkarakteristik
Arnie: Arnold ”Arnie” Cunningham var 17 år gammel, han brugte meget stærke briller, og led slemt af akne. Han dyrkede ikke sport, da han var meget splejset. Han var en meter og firs, og vejede knap 70 kilo. Han var ikke rigtig god til noget skolen, men han var super god til at spille skak, og gjorde det også på højt niveau. Han var også utrolig god til automekanik. Han drak ikke sprut, og tog ikke stoffer. Arnie gennemgår en meget kraftig udvikling i bogen, han går fra at være alt det jeg lige har skrevet, til at være en led, selvstændig mand. Det han hel konkret udvikler sig til at være, er LeBay. LeBay overtager jo Arnie, og det er LeBays personlighed der skinner igennem ved Arnie. Dennis:Dennis Guilder er også 17 år gammel, og er egentlig fuldstændig det modsatte af Arnie; han er god til sport, har succes med pigerne, god i skolen og muskuløs. Han arbejder ved et vejarbejdefirma i sommerferien og i weekenderne sammen med Arnie. Dennis er den der har hjulpet Arnie gennem hele hans liv, med ikke at gå fuldstændig død for alt mobberiet. Dennis gennemgår ikke nogen særlig udvikling i bogen, ud over han bliver ældre. En af grundene til dette er, at han er fortælleren, så det er ikke særlig tit, man hører noget om ham. Så man kan ikke rigtig bedømme, om han gennemgår en større udvikling. Leigh:Leigh Cabot er også 17 år gammel og er heppekorsleder, og er kåret til skolens skønhed. Hun har mørkeblå øjne, mørkblondt hår, der har samme farve som honning. Hun er en meter og femoghalvfjerds, har faste, høje bryster, en smal midje, flotte hofter, dejlige ben og et smukt ansigt. Den eneste lille fejl, der kunne tænkes at være på den ellers perfekte pige, er at hun har lidt høje kindben. Leigh gennemgår heller ikke nogen særlig udvikling i bogen, ud over hun bliver ældre. Grunden til dette er, at hun kommer rimelig sent ind i handlingen, så man har ikke noget indtryk af, hvordan hun har været tidligere

Tema
Kærlighed: Der er et kærlighedsforhold, der først er mellem Arnie og Leigh. Arnie bliver senere mere forelsket i Christine, og Dennis og Leigh får et kærlighedsforhold sammen. Jalousi: Der er flere jalousiforhold i denne bog, men Christines er nok det stærkeste, da hun bliver jaloux på Leigh. Dennis er også jaloux på Arnie, da han på en måde opnår succes; han får en bil, en kæreste og han er ikke længere så skrøbelig. Hævn: Christine tager hævn for Arnie, det er hende, der dræber Buddy og hans ”bande”.

Sammenligninger
Jeg kan sammenligne Christine med bogen ”Om en Buick 8” også af Stephen King. Denne bog handler også om en bil, der på en måde bliver levende, men i Om en Buick 8 har bilen mere kontakt med det overnaturlige, og den kan teleportere ting hen til ukendte steder, den er mere mystisk og har egentlig ikke nogen konkret slutning, bilen forsvinder bare en dag, og der er ikke noget der bliver opklaret. Jeg tror også jeg kan sammenligne den med bogen ”Ondskabens Hotel” også af Stephen King. Dette har dog ikke noget med biler at gøre, men at lade sig besætte af noget andet. Jack i Ondskabens Hotel lader sig besætte af hotellet, og det overtager ham egentlig, og får ham til at gøre ting. Det er også det Christine og LeBay gør ved Arnie.